ג'ין ג'ין

ג'נה מיליסנט לוסי בנט (באנגלית: Janée Millicent Lucy Bennett), הידועה בשם הבמה ג'ין ג'ין (Jin Jin), היא מוזיקאית וזמרת-יוצרת אנגלייה.

ביוגרפיה וקריירה 
בילדותה, היא התעניינה במוזיקה בזמן שהסתובבה בחנות תקליטי הרגאיי של סבה. היא למדה בטנולוגיית מוזיקה ודיפלומטיה בסיטי קולג' במנצ'סטר.

היא הוחתמה בחברת התקליטים ויינדסוופט מיוזיק UK. היא סיימה תואר ראשון בניהול ושיווק בתעשיית המוזיקה באוניברסיטת בקינגהמשייר. בזמן שלמדה, היא דגמה עבור מספר מותגי אופנה, כולל Agent Provocateur ו-DKNY.

בספטמבר 2008, לאחר שעברה ללונדון, היא הופיעה בסינגל "Do Me Wrong" של רול דיפ . ב-2009, היא הופיעה בסינגל "Touch My" של מוס וונטד מגה.

באוקטובר 2009, היא הוציאה את הסינגל "Sex in the City", בהשתתפות טינצ'י סטריידר . המגזין NME תיאר את הסינגל כ-"גס רוח, רענן ודי מבריק". הגרדיאן תיאר אותה כ-"הלהקה החדשה של השבוע". העיתונאי הבריטי, פול לסטר , תיאר אותה כ-"מחוספסת בגרסה הגסה של ה-R&B האמריקאי המבריק" ו-"אישה עירונית חדשה שטרם... נראית כמו מוס סייד פינק כשעבדה עם טינצ'י במקום לינדה פרי ".

באוקטובר 2013, היא הוציאה את הסינגל "Fire Me Up". באוקטובר 2014, היא הוציאה, בשיתוף פעולה עם הלהקה הבריטית, פולר ביר , את הסינגל "Cuckoo".

היא הוחתמה אצל יוניברסל מיוזיק גרופ, וכתבה מספרים שירים לאמנים אחרים, כגון "Right Here" של ג'ס גלין, "Real Love" של קלין בנדיט בהשתתפות ג'ס גלין, "Not Letting Go" של טייני טמפה בהשתתפות ג'ס גלין ו-"Hold My Hand" של ג'ס גלין. ג'ין ג'ין הייתה מועמדת לפרסי אייבור נובלו וזכתה בפרס ה-BMI על כתיבתה של השיר "Hold My Hand".

ב-2018, היא הייתה אחת מהכותבים של הסינגל "You Don't Know Me" של ג'קס ג'ונס בהשתתפות ריי. הסינגל היה מועמד בקטגוריית סינגל בריטי בפרסי המוזיקה הבריטית. מאוחר יותר, היא זכתה בפרס BMI על חלק בכתיבה של הסינגל "Home With You" של מדיסון ביר. באותה שנה, היא הייתה אחת מהכותבות של הסינגל "Lullaby" של סיגלה ופאלומה פיית', ושל הסינגל "Alien" של ג'ונאס בלו וסברינה קרפנטר.

ג'ין ג'ין שיתפה פעולה עם שלל מפיקים ואמנים בינלאומיים, כגון די ג'ניוס , פרייזר טי. סמית' , טובי גד , דיפלו, דייוויד גטה, ג'ס גלין, ג'קס ג'ונס, ריי, פאלומה פיית', סיגלה, ג'ונאס בלו, סברינה קרפנטר, מדיסון ביר, יבבה , שון פול, ריטה אורה, קלין בנדיט, נינה נסביט, קרייג דייוויד, גארי בארלו, היילי סטיינפלד ובקי ג'י. ב-2021, היא הייתה אחד מהכותבים של המנון ליגת האלופות ופפסי, "Rotate", שביצעו בורנה בוי ובקי ג'י.

בשנת 2015 בנט הקימה חברת הקלטות משלה, ראגמאפין מיוזיק, בשיתוף פעולה עם באקס מיוזיק גרופ . לאחר מספר שנים, היא הקימה את חברת ההקלטות ג'ינסינג, בשיתוף פעולה עם יוניברסל מיוזיק גרופ. היא זכתה בפרס היצירה המוזיקלית באירוע Women In Music בבריטניה. נכון ל-2021, ג'ין ג'ין היא מנהלת A&R בכירה בפרלופון, וחברת דירקטוריון האקדמיה הבריטית של פזמונאים, מלחינים וכותבים.

קישורים חיצוניים

הערות שוליים 

זמרות בריטיות
פזמונאיות בריטיות
זמרות-יוצרות בריטיות
מוזיקאיות בריטיות
פזמונאים בריטים
זמרים בריטים
זמרים-יוצרים בריטים
מוזיקאים בריטים
אמנים בריטים הידועים בשם במה
אנגליות שנולדו במאה ה-20